Qualcomm Snapdragon

miniatura|Proçesadore Qualcomm co core MSM8225, che l fa parte de la fameja Snapdragon S4|169x169px
Snapdragon l'è na fameja de çircuiti eletroniçi integrai (o sia system-on-a-chip) prodoti da Qualcomm, che la njien considerada na "piataforma" che la se pol doparar par far anbienti mobili so dispoxidivi smartphone, tablet e smartbook.

El core del proçesadore Snapdragon, sopranominà Scorpion, l'è sta projetà senpre da Qualcomm. El ga tante carateristeghe caxi conpagne al architetura ARM de tipo Cortex-A8 e l'è baxà sol set de istrusion de l'ARM v7, ma in teoria el ga na potensa pì granda par chel che rivarda le operasion SIMD par aplicasion multimediali.

Tuti cuanti i proçesadori Snapdragon i ga na çircuiteria che se neçesita par decodifegare i video a alta definision (HD) a la risolusion de 720p o 1080p a segonda del chipset Snapdragon doparà. Adreno, che la xe la tecnoloxia de GPU de proprietà de l'axienda, la xe integrada inte i chipset Snapdragon (e in altri chipset de Qualcomm) che l'è interamente projetada da Qualcomm, doparando i asset che l'axienda la ga cronprà da AMD.

I primi SoC de la famiglia Snapdragon i xe stai el QSD8650 e el QSD8250 (System-on-a-Chip), disponìbiłi dal cuarto trimestre del 2008, tuti e do fati da on proçesadore da 1 GHz, on modem par telefoni e on GPS integrai. Inte el 2010, la fameja Snapdragon la xe sta xlargada par includare la seriie MSM (Mobile Station Modem) e APQ (Application Processor Qualcomm).

Lingambi foresti

Categoria:Hardware